A Bizottság 2004/70/EK irányelve
(2004. április 28.)
a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló 2000/29/EK tanácsi irányelv módosításáról
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre [1], és különösen annak 14. cikke második bekezdése c) és d) pontjára,
mivel:
(1) A 2003-as csatlakozási okmány 20. cikke az okmánynak a vívmányok - csatlakozás által megkövetelt - kiigazítását tartalmazó II. mellékletére hivatkozik. A II. melléklet azonban elvileg csak a csatlakozási tárgyalások lezárási időpontja - azaz 2002. november 1. - előtt elfogadott jogi aktusok kiigazításait veszi figyelembe.
(2) Ennek ellenére szükséges a vívmányok - különösen az azon időpont után elfogadott jogi aktusok, vagy azon aktusok, amelyek a II. mellékletbe nem kerülhettek be, vagy a megváltozott körülmények miatt új kiigazításokat igénylő aktusok - további kiigazítása.
(3) A 2000/29/EK irányelvet a 2003-as csatlakozási okmánnyal kiigazított egyes rendelkezések tekintetében 2001. november 1-je után több alkalommal módosították.
(4) A 2003-as csatlakozási okmánnyal Litvánia egy 2006. március 31-én lejáró korlátozott időszakra a Beet necrotic yellow vein vírus tekintetében megkapta a védett övezet státuszt. Célszerű a IV. melléklet szövegét módosítani annak érdekében, hogy az tükrözze a csatlakozási okmány által megtett változtatásokat.
(5) A 2003-as csatlakozási okmánnyal Lettország, Szlovénia és Szlovákia egy 2006. március 31-én lejáró korlátozott időszakra a Globodera pallida (Stone) Behrens vírus tekintetében megkapta a védett övezet státuszt. Célszerű a IV. melléklet szövegét módosítani annak érdekében, hogy az tükrözze a csatlakozási okmány által megtett változtatásokat.
(6) A 2003-as csatlakozási okmánnyal Málta egy 2006. március 31-én lejáró korlátozott időszakra a Citrus tristeza vírus (európai törzsek) tekintetében megkapta a védett övezet státuszt. Célszerű a IV. melléklet szövegét módosítani annak érdekében, hogy az tükrözze a csatlakozási okmány által megtett változtatásokat.
(7) Az átláthatóság érdekében célszerű a 2002. november 1-je óta megtett néhány módosítást egyetlen szövegbe foglalni. A tagállamok számára megfelelő időszakot kell biztosítani az ezen irányelv olyan rendelkezéseinek végrehajtására, amelyek a hatályos jogszabályokban nem tükröződnek.
(8) A 2000/29/EK irányelvet ezért ennek megfelelően módosítani kell.
(9) (10) Az ezen irányelvben előírt intézkedések összhangban vannak a Növény-egészségügyi Állandó Bizottság véleményével,
ELFOGADTA EZT AZ IRÁNYELVET:
1. cikk
A 2000/29/EK irányelv a következőképpen módosul:
1. Az I., II., III. és IV. melléklet az ezen irányelv I. mellékletével összhangban módosul.
2. A IV. melléklet B. része az ezen irányelv II. mellékletével összhangban módosul.
2. cikk
A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2004. június 1-jéig megfeleljenek. E rendelkezések szövegét, valamint a rendelkezések és az ezen irányelv közötti megfelelési táblázatot haladéktalanul közlik a Bizottsággal.
Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
3. cikk
Ez az irányelv kizárólag a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási szerződésével együtt, annak hatálybalépése napján lép hatályba.
4. cikk
Ennek az irányelvnek a tagállamok a címzettjei.
Kelt Brüsszelben, 2004. április 28-án.